***IVAN TAVČAR***

***(1851-1923)***

VISOŠKA KRONIKA

Zbirka: PETSESET NAJLEPŠIH po izboru bralcev

Založba: Ivan Bizjak

Natisnila tiskarna: ČGP Delo

Leto izdaje: Ljubljana 1978

Spremna beseda oz. življenjepis in dela:

Ivan Tavčar (1851-1923) se je rodil v Poljanah kot kmečki sin. Gimnazijo je obiskoval v Ljubljani, v Novem mestu in spet v Ljubljani. Na Dunaju je študiral pravo in postal doktor prava. Bil je najprej odvetniški pripravnik (nekaj časa pri pisatelju Mencingerju v Kranju), nato pa samostojni odvetnik v Ljubljani. Uveljavil se je kot vsestransko aktiven kulturni, javni in politični delavec.

Tavčar je naš najboljši pisatelj pred Cankarjem in je z več svojimi deli (Med gorami, Cvetje v jeseni, [Visoška kronika](http://www.o-sks.nm.edus.si/Seminarske_naloge/Seminarska_naloga_Jelka_Slukan/slike/visoska_kronika.htm)) pomemben klasik naše književnosti. Dela s sodobno tematiko: slike iz Loškega pogorja Med gorami (12 kratkih zgodb ali novel) so najboljši novelistični ciklus našega realizma. Tavčar obravnava v njem svojo domačo pokrajino in njene ljudi, predvsem, ko se borijo za ljubezen in kruh. Tavčar predstavlja podeželje kljub socialnim problemom kot nekaj pozitivnega, nepokvarjenega, medtem ko prihaja iz mesta (= iz civilizacije) zlo. Seznam zgodb je naslednji: Holekova Nežika, Moj sin, Miha Kovarjev, Kobiljekar, Kalan,

Grogov Matijče, [Tržačan](http://www.o-sks.nm.edus.si/Seminarske_naloge/Seminarska_naloga_Jelka_Slukan/slike/trzacan.htm), Kako se mi ženimo, Kočarjev gospod, Posavčeva češnja, Šarevčeva sliva, Gričarjev Blaže.

Književna vrsta: Roman

Kaj je roman:

Roman je daljša pripoved, v kateri skozi različne pripetljaje sledimo eni ali več osebam. Od epa se razlikuje že po tem, da je večinoma v prozi, pa tudi po tem, da v ospredje namesto javnega postavi zasebno življenje. Sprva je bil roman vrednoten precej niže kot ep. Oblike romana: dnevniški, pisemski, kronikalni, v verzih, romaneskni cikel … Tipi romana: ljubezenski, zgodovinski, avtobiografski, vojni, psihološki, razvojni, kolektivni, viteški, meščanski, pustolovski, znanstvenofantastični, kriminalni, vohunski … Značilna je torej neomejenost motivov in tem.

Zunanja zgradba:Knjiga je razdeljena na poglavja in sicer na 14 poglavij.

Tema: Delo pripoveduje življenje Izidorja Khallana in kako so Agato obsodili čarovništva.

Pripovedovalec: Pripovedovalec je Izidor Khallan in je prvoosebni.

Osebe: Izidor Khallan, oče od Izidorja Polikarp Khallan, tudi Khallain, mama od Izidorja Barbara Khallanin, tudi Khallainin, Jurij brat od Izidorja,hlapec Lukež, Agata, Jošt Schwarzkobler, ...

Izidor Khallan je bil že kot otrok zelo umirjen, a tudi precej radoveden. Nikoli se ni spuščal v prepire, ker tega tudi ni hotel. Skratka bil je umirjen človek.

Polikarp Khallan je bil zelo strog oče do Izidorja. Lahko bi rekli, da je imel namesto srca kamen vendar ne dobesedno, to pa zato ker je s hlapci grdo ravnal in ker je izgovoril veliko kletvic. Na zunaj je bil preprost človek, ker ni veliko zahteval to mislim predvsem na oblačila itd.

Čas in prostor: Dogaja se v preteklosti natančneje v 17. stoletju. Prostorov je bilo veliko, zato bom naštel raje kraje: Škofja Loka, Visoko, Eyrishouen, nemške in švedske dežele,...

Kratka vsebina:

Knjige- knjiga opisuje življenje Izidorja in njegova potovanja po mnogih krajih. Opisuje tudi kako so sodili Agati, ker jo je Marks Wulffing obsodil čarovništva.

Poglavje-najbolj zanimiv se mi je zdel dogodek, ko so sodili Agati zaradi čarovništva.

Kaj je ideja ?

Bistvo te knjige je, da sporoča bralcem kakšne krivice glede obsojanja za čarovništvo so se dogajale.

Kratko mnenje o knjigi:

Menim, da knjiga zelo pritegne bralce in postreže z zanimivimi prizori.

Zanimiva misel:

Zanimiva misel je lahko to, da je bila Visoška kronika del trilogije.

Podatki o pisatelju:

Sem jih navedel že na začetku.